open-index/open-wikipedia-markdown huggingface dataset:
פורד פלקון FG X

**פורד פלקון FG X** (באנגלית: **Ford Falcon (FG X)**) היא מכונית סלון מתוצרת  יצרנית הרכב **Ford Australia** , חברת בת של קונצרן הרכב האמריקאי **[[פורד]]** אשר יוצרה בין השנים 2014–2016.

יוצרו 11,166 יחידות.

## תצורות
* 4 דלתות - סדאן.
* 2 דלתות - טנדר מסוג "Coupé utility" .

## דגמים
* "Falcon".
* "Falcon G6E".
* "Falcon G6E Turbo".
* "Falcon XR6".
* "Falcon XR6 Turbo".
* "Falcon XR8".
* "Falcon XR6 Sprint".
* "Falcon XR8 Sprint".

## תמונות

קובץ:2015 Ford Falcon (FG X) G6E Turbo (2017-11-18) 01.jpg | "פורד פלקון FG X" דגם "G6E Turbo", שנת 2015
קובץ:2014 Ford Falcon (FG X) G6E sedan (2015-01-01) 02.jpg | "פורד פלקון FG X" דגם "G6E", שנת 2014
קובץ:Ford Falcon XR8 (40783251631).jpg  |  "פורד פלקון FG X" דגם "XR8"
קובץ:2014 Ford Falcon (FG X) XR6 Turbo sedan (23195437470).jpg | "פורד פלקון FG X" דגם "XR6 Turbo", שנת 2014
קובץ:2015 Ford Falcon (FG X) XR6 Turbo utility (19159447959).jpg | "פורד פלקון FG X" דגם "XR6 Turbo" - טנדר מסוג "Coupé utility" 



קובץ:2015 Ford Falcon (FG X) sedan, NSW Police Force (18179928673).jpg  | "פורד פלקון FG X", שנת 2015 - ניידת משטרה 
קובץ:Traffic and Highway Patrol Command (TRF 227) Ford Falcon FG X XR6 Turbo at Wagga Wagga.jpg   | "פורד פלקון FG X", דגם "XR6 Turbo" - ניידת משטרה 
קובץ:2017 Ford Falcon (FG X) XR6 sedan, Western Australia Police (2018-07-19).jpg | "פורד פלקון FG X", דגם "XR6" שנת 2017 - ניידת משטרה 


## ראו גם
* פורד פלקון
* פורד פלקון XP
* פורד פלקון XL
* פורד פלקון XH
* פורד פלקון ED

## קישורים חיצוניים

* 

## הערות שוליים

קטגוריה:מכוניות סלון
קטגוריה:טנדרים
FG X
קטגוריה:דגמי מכוניות שהושקו ב-2014
קטגוריה:כלי רכב המיוצרים באוסטרליה
ישיבת לוצרן

[ממוזער|מייסד הישיבה רבי [משה סולובייצ'יק (ציריך)|משה סולובייצ'יק]]
**ישיבת לוצרן** (בשמה הרשמי **ישיבת בית יצחק**) היא ישיבה ששכנה בלוצרן שבשווייץ במחצית השנייה של המאה העשרים ובראשית המאה ה-21 ונחשבה לאחת מהישיבות הטובות באירופה.

הישיבה נוסדה על ידי הרב משה סולובייצ'יק לאחר מלחמת העולם השנייה. היא הוקמה בתחילה בעיר לוצרן שבשוויץ ולאחר מספר שנים עברה לבניין שנבנה במיוחד עבורה בפרבר של העיר לוצרן בקרינס הנקרא 'אוברנאו'. בשנת 2015 הישיבה נסגרה בעקבות פטירתו של ראש הישיבה הרב יצחק דוב קופלמן.

## היסטוריה
בשנות החמישים הקים רבי משה סולובייצ'יק ישיבה קטנה בלוגנו, בעידודם של גדולי התורה, וביוזמתם ובתמיכתם של וולף רוזנגרטן מציריך והרב שלום ארלנגר מלוצרן. הישיבה נועדה לבחורים בני 15 ומעלה וכללה לימודי קודש בלבד ללא לימודי חול. לאחר מספר שנים הישיבה הועברה ללוצרן.

באותה תקופה, הוחבא בביתו של הרב משה סולובייצ'יק הילד יוסל'ה שוחמכר שנחטף מידי הוריו בישראל והוברח לאירופה. בעקבות חלקו בפרשה, נאסר עליו על ידי השלטונות להמשיך להתגורר בקנטון לוצרן, ובשנת תשכ"ב (1962) עבר הרב משה להתגורר בציריך, אך המשיך לעמוד בראשות הישיבה בלוצרן שנה נוספת. לאחר מכן התמנה לעמוד בראשות הישיבה הרב יצחק דוב קופלמן, שנחשב לתלמיד מובהק של הרב שמעון שקופ.

תחת הנהגתו גדלה הישיבה ומנתה למעלה ממאתיים תלמידים. הישיבה הביאה לשינוי יסודי בגישתה של החברה החרדית בשווייץ כלפי חינוך הנוער, והחדירה לתוכה את האידיאל של השקעה בלימוד התורה. הישיבה שכנה בלוצרן שנים רבות ונחשבה לאחת מהישיבות הטובות באירופה, כשתלמידיה באים מאירופה, מאמריקה ומישראל.

## סגירת הישיבה
בשנת 2011 הלך הרב קופלמן לעולמו כשהוא בן יותר ממאה שנים. לאחר פטירתו בנו יחידו הרב משה קופלמן עמד בראשות הישיבה. בשנת 2015 נסגרה הישיבה באוברנאו עקב קשיים כלכליים. לאחר סגירת הישיבה עברו רוב התלמידים בראשות הרב משה קופלמן והקימו ישיבה בקענווי איילנד, אנגליה. וחלק מהתלמידים נשארו בלוצרן, בראשות הרב נפתלי שטרנבוך. בפועל, לא החזיקה הישיבה בלוצרן מעמד מחוסר בבחורים, והיא נסגרה סופית לאחר חודש.

לאחר סגירת הישיבה, נוצר חלל בקהילה היהודית בלוצרן, ובני הקהילה הקימו מסגרת חדשה בשם "ישיבת דרך חיים", בראשותו של הרב אברהם אשי בוללאג, בה למדו בחורים מארץ ישראל ומרחבי אירופה. הישיבה הוקמה בלוצרן בחודש ניסן תשע"ו (2016), ולאחר כשלש וחצי שנות פעילות עברה הישיבה, בא' בחשוון תש"פ (2019), אל משכנה החדש בציריך שם היא פועלת כיום.

הישיבה שעברה לקריה החדשה בעיר קענווי איילנד שבאנגליה, בראשות הרב משה קופלמן התפתחה ונחשבת לאחת הישיבות החשובות באירופה.

## צוות הישיבה
מאנשי הצוות בישיבה היה רבי חיים אשר זעליג ברנד (אביו של רבי שמואל ברנד) שכיהן כר"מ בישיבה ולאחר מכן היה אחד מראשי ישיבת איתרי.

בישיבה שמשו ברבנות בין השאר הרב שלמה זלמן אולמן והרב יצחק זילברשטיין.

כמו כן, הרב אהרן יהודה ליב שטינמן, שהיה תלמידו של הרב משה סולובייצ'יק ולמד אתו יחד בבית הכנסת של הקהילה היהודית בלוצרן במשך תשע שנים היה מבקר בישיבה.

## הערות שוליים

*
לוצרן
קטגוריה:לוצרן
קטגוריה:שווייץ: דת
לוצרן
משהו קטן וטוב

**משהו קטן וטוב** הוא שיר שכתבו והלחינו יובל בנאי ושלומי ברכה, וביצעה להקת הפופ רוק משינה. השיר יצא לאור בשנת 2003 כחלק מאיחוד הלהקה, לאחר הפסקה בת שמונה שנים.

## רקע
השיר יצא לאור לרגל חזרת הלהקה לפעילות לאחר שהפסיקה את פעילותה בשנת 1995. לרגל סיבוב הופעות של משינה, הוציאה הלהקה שני שירים: "משהו קטן וטוב" והשיר "ואולי עכשיו". השיר נכלל באלבום ההופעה "משינה Live 2003" שיצא בשנת 2004 בעקבות סיבוב ההופעות ולאחר מכן באלבום האוסף "עסקי הרוקנ'רול".

השיר הגיע למקום השני במצעד הפזמונים העברי השנתי לשנת ה'תשס"ג של גלגלצ (2003), ולמקום השישי במצעד השנתי של רשת ג'.

השיר היווה השראה לפינה בשם "משהו קטן וטוב", ששודרה במהדורת חדשות שישי בערוץ עשר בהגשת אלמוג בוקר בעבר, ולאחר מכן בערוץ רשת 13. בפינה הציג בוקר ישראלים שעושים מעשים טובים על רקע נעימת השיר. חברת סלקום השתמשה בשיר כחלק ממסע הפרסום שלה, וכן מבצע הטבות למנוייה נקרא בשם "משהו קטן וטוב".

## קישורים חיצוניים
* 

## הערות שוליים

קטגוריה:שירי משינה
קטגוריה:שירים בעברית
רמין ג'וואדי

**רמין ג'וואדי** (נולד ב-19 ביולי 1974) הוא מלחין סרטים גרמני. במהלך הקריירה שלו, כתב פסקולים לסרטים רבים בהם "התנגשות הטיטאנים", "פסיפיק רים", "וורקרפט", "רובינזון קרוזו" ו"איירון מן", אשר זיכה אותו בשנת 2008 במועמדות לפרס גראמי. כמו כן, הלחין ג'וואדי פסקולים לסדרות טלוויזיה שונות, בהן "נמלטים" ו"משחקי הכס". המוזיקה שכתב לאחד מפרקי הסדרה זיכתה אותו בשנת 2018 בפרס האמי.

## ביוגרפיה
ג'וואדי נולד בשנת 1974 בעיר דיסבורג שבמערב גרמניה. אביו ממוצא איראני ואמו ממוצא גרמני. את לימודיו האקדמיים השלים ג'וואדי במכללת ברקלי למוזיקה שבבוסטון.

בשנת 1998, לאחר סיום לימודיו החל לעבוד בחברת ההפקות של המלחין הנס צימר "Remote Control". באותה תקופה עבר ג'וואדי ללוס אנג'לס והיה לעוזרו של המלחין הגרמני קלאוס באדלט. ג'וואדי היה שותף לכתיבת פסקולים רבים של צימר ובאדלט בהם "שודדי הקאריביים: קללת הפנינה השחורה".

## עבודות
### סרטים

### טלוויזיה

## קישורים חיצוניים

* 

## הערות שוליים

קטגוריה:מלחינים גרמנים
קטגוריה:מפיקים מוזיקליים גרמנים
קטגוריה:מהגרים מגרמניה לארצות הברית
קטגוריה:גרמנים שנולדו ב-1974
רוזה ג'מאלי

**רוזה ג'מאלי** (בפרסית: **رزا جمالی**; נולדה ב-19 בנובמבר 1977) היא סופרת ומתרגמת איראנית.

## ביוגרפיה
רוזה ג'מאלי נולדה בתבריז שבאיראן, ולמדה באוניברסיטת לאמנויות בטהראן. בהמשך היא קיבלה תואר שני בספרות אנגלית. הספר הראשון שלה פורסם בשנת 1997 וזכה להצלחה באיראן. עוד באותה שנה היא פרסמה ספר נוסף. בספר השלישי שלה, שפורסם בשנת 2002, מורגשת השפעה של צאדק הדאיאת. בספר זה קיימות התייחסויות רבות לברית החדשה ולמיתולוגיה יוונית.

ספריה תורגמו לשפות רבות. היא בעצמה מתרגמת יצירות של ספרות פרסית לאנגלית (למשל ספר של ע'זאלה עליזאדה) ומתרגמת שירה אירופאית לפרסית.

## קישורים חיצוניים
* רוזה ג'מאלי

קטגוריה:סופרות איראניות
קטגוריה:מחזאיות איראניות
קטגוריה:מתרגמות איראניות
קטגוריה:מתרגמים לאנגלית
קטגוריה:ילידות 1977
קטגוריה:איראנים שנולדו ב-1977
ים של דמעות

"**ים של דמעות**" הוא שיר שביצעה לראשונה הזמרת הישראלית אווה פרנסיס, וידוע בעיקר בביצועו של זוהר ארגוב. השיר בוצע על ידי נינט טייב בגמר העונה הראשונה של "כוכב נולד".

## רקע
את השיר כתבה זמירה חן והלחין רפי גבאי. ההשראה לשיר היא סיפורה של אשת בוהמה תל אביבית שקיימה רומן עם גבר נשוי. כאשר ירד לארצות הברית הבטיח לה לשלוח אליה מכתבים ממקום מושבו בחו"ל, אך לא שלח לה ולוּ מכתב אחד. עשרים שנים לאחר מכן פגשה האישה בישראל באקראי את בנו, וכך נודע לה כי אותו אהוב נהרג בתאונת דרכים שבוע לאחר הגיעו לארצות הברית. האשה סיפרה את הסיפור לזמירה חן, והיא כתבה בהשראתו את השיר.

אווה פרנסיס הקליטה את השיר בשנת 1971, כשנכנסה לראשונה לאולפן ההקלטות. את השיר, בליווי תזמורתי, עיבד אלדד שרים. ב־1976 הקליט את השיר הזמר יואל שר על פי לחן שיצר, לתקליטו "יואל שר ומנגן".

בשנת 1985 הקליט הזמר זוהר ארגוב את השיר עבור האלבום הנושא את שמו: "ים של דמעות". השיר הוקלט לפי הלחן המקורי ובעיבוד של יגאל חרד.

בשנת 2003 התמודדה נינט טייב בעונה הראשונה של תוכנית המציאות "כוכב נולד". טייב הגיעה למעמד הגמר, שנערך בחוף ניצנים. היא בחרה לשיר את "ים של דמעות" וזכתה בתחרות. לגרסה צורף חלק נוסף שהולחן על ידי רמי קלינשטיין. הגרסה של נינט הגיעה למקום הראשון במצעד השבועי של רשת ג' הרביעי במצעד הפזמונים העברי השנתי התשס"ד (2004) של אותה התחנה, ולמקום ה־23 במצעד השנתי של גלגלצ.

בשנת 2004 ביצעו קובי פרג' ועודד פז גרסת כיסוי של השיר במסגרת הסדרה "הפיג'מות" כשהם מחקים את חבר הכנסת איווט ליברמן בפרק "בליינד דייט".

בשנת 2005 ביצע אבי יפה גרסת כיסוי של השיר ובסוף הפרק ביצעו רוני דואני, נדב אסולין והדר שחף-מעיין גרסת כיסוי של השיר. שני הביצועים הללו בוצעו במסגרת הסדרה "בצפר 2005" בפרק "נינט?".

בשנת 2011 ביצע הזמר אדם את השיר במסגרת התכנית "היכל התהילה".

בשנת 2022 ביצע הזמר אליאב זוהר את השיר במסגרת הגמר הגדול של התכנית "הכוכב הבא".

בשנת 2021 ביצעו סולניות של האופרה הישראלית גרסת כיסוי של השיר במסגרת מחווה לשירי ארץ ישראל.

בשנת 2024 ביצע הזמר הראל מויאל גרסת כיסוי לשיר במסגרת תוכנית המוזיקה "V.I.P עם מושיקו שטרן" בערוץ הרדיו "רדיוס 100FM".

## קישורים חיצוניים

* אקורדים לשיר, באתר Tab4u

#### ביצועים
* 
* 
* 
* 
* 
* 
* 
* 

## הערות שוליים

קטגוריה:שירי 1971
קטגוריה:שירי זוהר ארגוב
קטגוריה:שירי נינט טייב
קטגוריה:שירים בעברית
קטגוריה:שירים על דכדוך
קבוצת תמה

**קבוצת תמה** היא חברה לייצור מוצרים מפלסטיק, המתמחה בייצור מוצרי אריזה והגנה לחקלאות. החברה שייכת לקיבוצים משמר העמק וגלעד, והיא אחת מחברות התעשייה הקיבוצית הגדולות בישראל ואחת מחברות הפלסטיק המובילות במדינת ישראל.

## היסטוריה
החברה הוקמה בשנת 1950 כדי לספק פרנסה לחברי קיבוץ משמר העמק שחזרו מקרבות מלחמת השחרור. השם "תמה" הוא ראשי תיבות של "תעשיות משמר העמק". החברה ניסתה לייצר מספר מוצרים שונים, אך היא לא הייתה רווחית.

ב-1970 נכנס קיבוץ גלעד כשותף בחברה, והוא מחזיק בכ-25% ממניותיה.

רק במחצית השנייה של שנות ה-80 החלה החברה לייצר רשתות לחציר, והחלה להיות רווחית. מאז גדלה החברה, התפתחה ורכשה חברות נוספות, וכן הקימה חברות שיווק ברחבי העולם.

## החברה כיום
בנוסף לאתרי ייצור בישראל (משמר העמק, גלעד ואזור התעשייה אלון תבור), לחברה אתרי ייצור בפולין, בהונגריה, בברזיל ושני אתרים באיטליה, ובעבר גם בבריטניה. כמו כן יש לה חברות שיווק בארצות הברית, בקנדה, בגרמניה, במקסיקו, בצרפת, באירלנד, בסקנדינביה (בשוודיה), וכן במדינות עם אתרי הייצור, לרבות בריטניה.

החברה רשמה מספר פטנטים, ועובדת בשיתוף פעולה עם חברת ג'ון דיר האמריקאית.

בין המוצרים של החברה נמנים רשתות חציר, עטיפות כותנה, חבלים ועוד. כמו כן, החברה מייצרת כלי בית, ומחזיקה חנות מפעל במשמר העמק.

החברה מעסיקה חברי קיבוץ משני הקיבוצים, במבחי"ם ("בן משק בשנת חופש", צעירים אחרי צבא שבאים לעבוד לתקופה מוגדרת ומקבלים מגורים בקיבוץ וחיים בו בתנאים מיוחדים), וכן שכירים מבחוץ.

החברה מהווה עוגן כלכלי משמעותי לשני הקיבוצים המחזיקים בה, ושניהם משתייכים למטה השיתופי בתנועה הקיבוצית.

## קישורים חיצוניים
* 
* טקס אותות היצואן המצטיין במעמד הנשיא 2022 באתר משרד הכלכלה והתעשייה
* 

## הערות שוליים

קטגוריה:התעשייה הקיבוצית
קטגוריה:משמר העמק
קטגוריה:גלעד (קיבוץ)
קטגוריה:אזור התעשייה אלון תבור
קטגוריה:פלסטיק
מדינת הגמדים (סרט)

**מדינת הגמדים** (באנגלית: **Land of the Little People**) הוא סרט מתח ישראלי, שיצא לאקרנים ב-8 בספטמבר 2017
אותו כתב וביים יניב ברמן ומככבים בו מאור שוויצר, עופר חיון, נמרוד הוכנברג, מישל פרוז'נסקי ועוד.

הסרט זכה והשתתף בעשרות פסטיבלים ברחבי העולם, ביניהם: פסטיבל ברלין, פסטיבל רומא, פסטיבל שנגחאי, פסטיבל הקולנוע בוורשה ועוד.

הסרט הופץ והוקרן במדינות שונות ברחבי העולם ואף נמכר לפריים וידאו האמריקאית.

## תקציר העלילה
סיפורה של חבורת ילדים, המתגוררים בשכונה של אנשי מילואים. החבורה הקימה מחנה סודי בשטחו של בסיס צבאי נטוש. פורצת מלחמה והאבות נשלחים לחזית והאימהות צמודות לדיווחי החדשות. הילדים מוצאים את עצמם כמעט ללא השגחה. כאשר הילדים חוזרים אל המחנה שלהם, הם מגלים שני חיילים עריקים אשר מסתתרים בשטחו. מכאן מתחילה מלחמה בין הילדים, המבקשים להשיב לידיהם את המחנה, לבין החיילים, המחפשים בו מקלט. הילדים, שהתחנכו על ברכיהם של אנשי הצבא, מכירים רק דרך אחת להשיג את מבוקשם, והחיילים, המעוניינים להתחבא במקום עד שתסתיים המלחמה, נקלעים לסיטואציה שבה דווקא הם הופכים לניצודים.

## צוות השחקנים

## קישורים חיצוניים

* 
* 
* 

;ביקורות
* "הוליווד ריפורטר"
* https://www.hollywoodreporter.com/review/land-little-people-medinat - וראייטי
* https://variety.com/2016/film/reviews/land-of-the-little-people-rome-film - פילימייקר מגזין
* https://filmmakermagazine.com/99118-jerusalem-and-sderot-intl-film-festivals-2016/#.XM8PkhYYqEd
* https://cineuropa.org/en/newsdetail/318512/
* http://emotionpictures.altervista.org/land-of-the-little-people/
* https://projectedfigures.com/2017/05/14/land-little-people-2016/

קטגוריה:סרטים בעברית

קטגוריה:סרטים ישראליים משנת 2017
רחל רבין

**רחל רבין יעקב** (נולדה ב-1 בפברואר 1925) היא אשת חינוך ישראלית ואחותו הצעירה של יצחק רבין. ממקימי קיבוץ מנרה.

## ביוגרפיה
רחל רבין נולדה בתל אביב לרוזה כהן ולנחמיה רבין, אחות ליצחק. אביה עבד בחברת החשמל ואימה ("רוזה האדומה") הייתה מנהלת סניף בנק הלוואה וחסכון ופעילה ציבורית.

את שנות בית הספר עשתה רבין-יעקב בבית החינוך לילדי עובדים א' בתל אביב (היום בית הספר יוסף הגלילי), תחת ידו של המחנך אליעזר שמאלי, ובבית הספר התיכון המחוזי בגבעת השלושה, אז בתחום פתח תקווה, (לימים, בית הספר המחוזי ע"ש רוזה כהן).

בשנת 1942, עם סיום לימודיה, יצאה עם גרעין הנוער העובד להכשרה בכפר גלעדי ותל-חי וב-1943 הם עלו להקים את קיבוץ מנרה, היישוב היהודי הראשון בהרי נפתלי, על הר סלעים קירח וללא דרך, ובו היא חברה עד היום. היא מילאה מספר תפקידים בקיבוץ, לרבות מחנכת, מזכירה וחברת הנהלה.

עם פרוץ מלחמת העצמאות נמצא מנרה, המשיק לגבול לבנון, חשוף לצליפות צבא קאוקג'י. הילדים ומרבית האימהות פונו לכפר גלעדי, ורבין-יעקב עם חבריה הגנו על היישוב וטיפלו בנפגעים הרבים שלא הייתה דרך לפנותם מן ההר.

בסוף שנות ה-40 הייתה נשיאת הנוער העובד ורכזת ההכשרה.

בשנות ה-50 וה-60 הייתה חברת מרכז מפלגת אחדות העבודה - פועלי ציון. בבחירות לכנסת הרביעית, ב־3 בנובמבר 1959, הוצבה במקום ה-48 ברשימת המפלגה בבחירות לכנסת השישית, ב-19 במאי 1965, הוצבה במקום ה-90 ברשימת המערך לאחדות פועלי ארץ ישראל.

במשך עשרות שנים עסקה בחינוך. הייתה המורה של הכיתה הראשונה במנרה. לאחר מכן לימדה בבית הספר היסודי שנוסד במקום, וכעבור זמן הייתה ממקימי בית הספר האזורי "הר וגיא" בקיבוץ דפנה. בשנים 1981–1986 שימשה מרכזת הפיקוח באגף לחינוך התיישבותי במשרד החינוך, אגף המופקד על כל בתי הספר התיכוניים של ההתיישבות העובדת. עם סיום עבודתה במשרד החינוך שבה לביתה להיות שוב למזכירת הקיבוץ. ב-1994 מונתה ליושבת הראש של עמותת המכללות האקדמיות לחינוך של התנועות הקיבוציות אורנים וסמינר הקיבוצים.

### חיים אישיים
בהפוגה הראשונה, בזמן מלחמת העצמאות, נישאה לרפי יעקב (נפטר ב-2012), עולה מגרמניה, איש החלוץ. לשניים נולדו במנרה ילדיהם תרצה, יפתח וגד. הם גם אימצו לביתם את , שנפל במלחמת יום הכיפורים.

רבין היא חברת קיבוץ מנרה עד היום.

## פרסים
על פועלה, קיבלה רבין-יעקב, בין השאר: פרס עליית הנוער והחינוך ההתיישבותי, אות "מחנכת למופת" של המכללות האקדמיות לחינוך, פרס החינוך של האוניברסיטה העברית, פרס החינוך של הגליל העליון ויקירת מכללת אורנים והייתה גם יקירת מכללת תל חי.

בשנת 2017 המליצה עליה התנועה הקיבוצית לקבלת פרס ישראל בשנת ה-70 למדינה. לבסוף הוחלט להעניק את הפרס ליהודה הראל (שהיה חבר מנרה בעבר ועבר להתגורר בקיבוץ מרום גולן).

## אילן יוחסין
[250px|ממוזער|רחל רבין ב-[1940 עם אחיה יצחק ואביה נחמיה]]

## קישורים חיצוניים

* 

## הערות שוליים

קטגוריה:נשות חינוך ישראליות
קטגוריה:אנשי חינוך ישראלים
קטגוריה:מייסדות קיבוצים
קטגוריה:מייסדי קיבוצים
קטגוריה:מזכירי קיבוצים
קטגוריה:יצחק רבין
קטגוריה:משפחת רבין
קטגוריה:משפחת הלל כגן-הכהן
קטגוריה:נשות היישוב ילידות הארץ
קטגוריה:אנשי היישוב ילידי הארץ
קטגוריה:בוגרי בית הספר המחוזי ע"ש רוזה כהן
קטגוריה:בוגרות הנוער העובד והלומד
קטגוריה:בוגרי הנוער העובד והלומד
קטגוריה:ישראליות זוכות פרסים
קטגוריה:מנרה: אישים
קטגוריה:גבעת השלושה: אישים
קטגוריה:ישראליות שהגיעו לגיל מאה
קטגוריה:ישראלים שהגיעו לגיל מאה
קטגוריה:יהודיות שהגיעו לגיל מאה
קטגוריה:יהודים שהגיעו לגיל מאה
קטגוריה:ישראליות שנולדו ב-1925
קטגוריה:ישראלים שנולדו ב-1925
Disney Fairies: Faith, Trust, and Pixie Dust

***Disney Fairies: Faith, Trust, and Pixie Dust*** (בתרגום לעברית: **פיות דיסני: אמונה, ביטחון ואבק פיות**) הוא אלבום אוסף מסוגת פופ, פולק-פופ וטין פופ, אשר כולל בתוכו שירים מתוך ובהשראת ארבעת הסרטים הראשונים באורך מלא מסדרת הסרטים "טינקרבל", ומתוך הסרט הקצר "משחקי עמק הפיות" שגם לוקח חלק בסדרה, כאשר כולם מבוססים על זיכיון המדיה "פיות דיסני" שבבעלות חברת וולט דיסני.

האלבום יצא לאור ב-16 באוקטובר 2012, על מנת לקדם את הסרט הרביעי באורך מלא בסדרת הסרטים, "טינקרבל וסוד הכנפיים". חברת התקליטים של האלבום היא וולט דיסני רקורדס, כאשר העבודה על עשרת השירים שמופיעים בו נעשתה בשנים 2008–2012. השירים הולחנו על ידי ג'ואל מקנילי, נכתבו על ידי ברנדן מילבורן וואל ויגודה מתוך ההרכב המוזיקלי GrooveLily, ובוצעו רובם על ידי כוכבות ערוץ דיסני. האלבום הגיע למקום ה-16 במצעד אלבומי הילדים בארצות הברית.

הביטוי "Faith, Trust, and Pixie Dust" שמופיע בשם האלבום, הופיע במקור בסרט הקולנוע "פיטר פן" משנת 1953, אשר עליו מבוסס זיכיון המדיה שכולל בתוכו את סדרת הסרטים. בהמשך הביטוי הופיע גם בסרט ההמשך, "פיטר פן 2", ובסרטים "טינקרבל והסוד הקסום" ו"טינקרבל ואגדת לעולם לא" שמשמשים כסרט השלישי והשישי באורך מלא בסדרת הסרטים.

## מידע על האלבום
ב-16 באוקטובר 2012 האלבום יצא לאור על ידי חברת התקליטים וולט דיסני רקורדס, כחלק משיווק הסרט הרביעי באורך מלא בסדרת הסרטים "טינקרבל", "טינקרבל וסוד הכנפיים". האלבום כולל בתוכו עשרה שירים מסוגת פופ, פולק-פופ וטין פופ, כאשר כולם נכללו או נכתבו בהשראת ארבעת הסרטים הראשונים באורך מלא בסדרת הסרטים, והסרט הקצר "משחקי עמק הפיות" שגם לוקח חלק בסדרה, אשר כולם מבוססים על זיכיון המדיה "פיות דיסני" שבבעלות חברת וולט דיסני.

העבודה על השירים נעשתה בשנים 2008–2012, כאשר הם הולחנו על ידי ג'ואל מקנילי, המלחין של כל המוזיקה בסדרת הסרטים, ונכתבו על ידי ברנדן מילבורן וואל ויגודה מתוך ההרכב המוזיקלי GrooveLily. רוב השירים בוצעו על ידי כוכבות ערוץ דיסני, ביניהן זנדאיה מהסדרה "שייק", ברידג'יט מנדלר מהסדרה "גוד לאק צ'ארלי", דמי לובאטו מהסרט "קאמפ רוק" ומהסדרה "תנו לסוני צ'אנס", לורה מרנו מהסדרה "אוסטין ואלי", טיפאני ת'ורנטון מהסדרה "גוד לאק צ'ארלי" וסלינה גומז מהסדרה "המכשפים מווייברלי פלייס". סברינה קרפנטר הופיעה באותה תקופה בפיילוט של ערוץ דיסני שלא צלח, אך זמן קצר לאחר יציאת האלבום לוהקה לסדרה "העולם של ריילי". בנוסף באלבום מופיעים השירים "The Great Divide", אשר מבוצע על ידי ההרכב המוזיקלי McClain Sisters, ו-"We'll Be There", אשר מבוצע על ידי תיה מגיה, לאחר שבסרט בוצע על ידי סידני סיירוטה מההרכב המוזיקלי Echosmith.

האלבום הגיע למקום ה-16 במצעד אלבומי הילדים בארצות הברית, והשיר "The Great Divide" הגיע למקום הרביעי במצעד שירי הילדים הדיגיטליים של בילבורד.

## שירי האלבום

## קישורים חיצוניים
* 

## הערות שוליים

קטגוריה:פיות דיסני
קטגוריה:אלבומי אוסף באנגלית
קטגוריה:אלבומי פופ
קטגוריה:אלבומי פולק-פופ
קטגוריה:אלבומי טין פופ
קטגוריה:אלבומי חברת וולט דיסני רקורדס
קטגוריה:פסקולים מ-2012
קטגוריה:פסקולי סרטים
טקס פרסי האקדמיה הבריטית לקולנוע ה-66

**טקס [[פרס באפט"א לקולנוע|פרסי האקדמיה הבריטית לקולנוע]] ה-66** הידוע בשם טקס הבאפט"א נערך ב-10 בפברואר 2013 בבית האופרה המלכותית שבלונדון, להענקת פרסים לסרטי הקולנוע הבריטיים והזרים של שנת 2012. שמות המועמדים הוכרזו ב-9 בינואר 2013. את הפרסים מעניקה האקדמיה הבריטית לאמנויות הקולנוע והטלוויזיה לסרט הקולנוע וסרט התעודה הטובים ביותר שהוקרנו בבתי הקולנוע בבריטניה ב-2012. סטיבן פריי הנחה את הטקס, שבו זכה הסרט "ארגו" בפרס הסרט הטוב ביותר, ובפרס הבמאי הטוב ביותר עבור בן אפלק. דניאל דיי-לואיס זכה בפרס השחקן הטוב ביותר עבור הסרט "לינקולן", ועמנואל ריבה זכתה בפרס השחקנית הטובה ביותר על הופעתה בסרט "אהבה". כריסטוף ואלץ זכה בפרס שחקן המשנה הטוב ביותר על הופעתו בסרט "ג'אנגו ללא מעצורים", ואן האת'וויי זכתה בפרס שחקנית המשנה על הסרט "עלובי החיים". "סקייפול" בבימויו של סם מנדס נבחר לסרט הבריטי המצטיין של 2012. סר אלן פארקר נבחר לעמית באפט"א, והמפיקה טסה רוס זכתה בפרס על תרומה מצטיינת בתחום הקולנוע.

## זוכים ומועמדים
[שמאל|ממוזער|200x200 פיקסלים|[בן אפלק, זוכה פרס הבמאי הטוב ביותר]]
[שמאל|ממוזער|201x201 פיקסלים|[דניאל דיי-לואיס, זוכה פרס השחקן הטוב ביותר]]
[שמאל|ממוזער|213x213 פיקסלים|[עמנואל ריבה, זוכת פרס השחקנית הטובה ביותר]]
[שמאל|ממוזער|232x232 פיקסלים|[כריסטוף ואלץ, זוכה פרס שחקן המשנה הטוב ביותר]]
[שמאל|ממוזער|225x225 פיקסלים|[אן האת'וויי, זוכת פרס שחקנית המשנה הטובה ביותר]]
[שמאל|ממוזער|201x201 פיקסלים|[קוונטין טרנטינו, זוכה פרס התסריט המקורי הטוב ביותר]]
[שמאל|ממוזער|213x213 פיקסלים|[דייוויד או. ראסל, זוכה פרס התסריט המעובד הטוב ביותר]]
[שמאל|ממוזער|213x213 פיקסלים|[ג'ונו טמפל, זוכת פרס הכוכב העולה]]

### [[פרס עמית באפט"א|עמית באפט"א]]
* **[[מייקל פיילין]]**
* **סר [[אלן פארקר]]**

### פרס באפט"א לתרומה מצטיינת לקולנוע
* **טסה רוס**

## ראו גם
* טקס פרסי גלובוס הזהב ה-70
* טקס פרסי אוסקר ה-85

## קישורים חיצוניים

* 
* פרסי באפט"א ה-66

## הערות שוליים

קטגוריה:טקסי פרס באפט"א
קטגוריה:2013 בממלכה המאוחדת
דאנקו (אי)

**האי דאנקו** (באנגלית: **Danco Island**) הוא אי המצוי מדרום לתעלת אררה, בסמוך לחוף המערבי של ארץ גרהאם שבאנטארקטיקה.

אורכו של האי 2 קילומטרים. האי מתנשא לגובה של 131 מטרים מעל פני הים.

באי מושבת פיגווינים גדולה.

בשל חשיבותו ההיסטורית של האי, ובשל מושבות הפינגווין, הוכרז האי כאתר מורשת היסטורי וכאתר טבע מוגן על פי האמנה האנטארקטית, מסיבות אלה האי הוא אתר תיירות (והאמנה מגבילה את מספר המבקרים באי).

## היסטוריה
### גילוי האי

האי התגלה על ידי המשלחת האנטארקטית הבלגית, שחקר את אנטארקטיקה בין השנים 1899–1897 בפיקודו של אדריאן דה ז'רלש.

האי מופה על ידי סקר שטחי חסות איי פוקלנד, ומופה מהאונייה '''נורסל''' בשנת 1955.

### תחנה O

באי דאנקו הייתה ממוקמת תחנת המחקר הבריטית - תחנה O (באנגלית: **Station O**), תחנה זו פעלה מה-26 בפברואר 1956 ועד ה-22 בפברואר 1959 במטרה למפות את האזור ולחקור את הגאולוגיה שלו.

הבקתה הראשית של תחנת המחקר נקראה "ארנדאל" (Arendal), והיא נהרסה על ידי הסקר האנטארקטי הבריטי באפריל 2004; מהמבנה נותרו רק יסודות הבטון של המבנה.

### מקור השם

שמו של האי ניתן לו על ידי הוועדה המייעצת לשמות אנטארקטיים של בריטניה.

האי נקרא על שמו של אמיל דאנקו (Emile Danco), איש המשלחת האנטארקטית הבלגית, אשר מת על סיפונה של האונייה בלגיקה בעת היותו חלק מהמשלחת.

## קישורים חיצוניים

### האי דאנקו

* האי דאנקו תיאור על פי האמנה האנטארקטית
* האי דאנקו באתר הסקר הגאולוגי של ארצות הברית
* האי דאנקו באתר הגאזט האנטארקטי של ממשלת אוסטרליה
* האי דאנקו באתר הגאזט האנטארקטי המשווה SCAR של ממשלת אוסטרליה
* תצלומי האי דאנקו
* תצלומי מושבות הפינגווינים באי דאנקו
* מידע לתיירים לאי דאנקו
* תיאור ביקור באי דאנקו ותצלומי האי
* האי דאנקו באתר peakbagger
* 

### תחנת O

* תחנה O באתר הסקר האנטארקטי הבריטי

## הערות שוליים

דאנקו
דאנקו
דאנקו
קרחון ברגה

**קרחון ברגה** (באנגלית: **Breguet Glacier**) הוא קרחון הזורם לתוך מפרצון סיירבה, דרומית לקרחון גרגורי, בחוף המערבי של ארץ גרהאם שבאנטארקטיקה.

הקרחון מתנשא לגובה של 682 מטרים מעל פני הים.

## היסטוריה
### גילוי הקרחון
הקרחון מופיע לראשונה במפה של ממשלת ארגנטינה משנת 1957.

### מקור השם
שמו של הקרחון ניתן לו על ידי הוועדה המייעצת לשמות אנטארקטיים של בריטניה בשנת 1960.

הקרחון נקרא על שמם של לואי ברגה, וז'אק ברגה - מהנדסי אווירונאוטיקה צרפתים שבנו את המסוק הראשון.

## קישורים חיצוניים
* קרחון ברגה באתר הסקר הגאולוגי של ארצות הברית
* קרחון ברגה באתר הגאזט האנטארקטי של ממשלת אוסטרליה
* קרחון ברגה באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הקרחון, תוך סימון אתרים נוספים באזור באתר copernix
* מפת אזור קרחון ברגה
* תיאור הטיפוס על קרחון ברגה באתר המועדון האלפיני האמריקאי

## הערות שוליים

ברגה
ברגה
קטגוריה:צרפת באנטארקטיקה
טיסה 1492 של אירופלוט

**טיסה 1492 של אירופלוט** הייתה טיסה מסחרית וסדירה של חברת אירופלוט. ב-5 במאי 2019 מטוס הסוחוי סופרג'ט 100 שהפעיל את הטיסה היה מעורב בתאונה קטלנית בעת שהיה בדרכו מנמל התעופה שרמטייבו במוסקבה לנמל התעופה מורמנסק  שברוסיה. המטוס ניסה לחזור לנמל התעופה שרמטייבו כ-30 דקות לאחר ההמראה כדי לבצע נחיתת חירום. בעת הנחיתה, כנפי המטוס וחלקו האחור האחורי התלקחו. המטוס גלש מעבר למסלול הנחיתה ו-41 אנשים נהרגו.

## המטוס
המטוס המעורב בתאונה היה סוחוי סופרג'ט 100 רוסי. המטוס נשא את הרישום RA-89098 ואת המספר הסידורי 95135. הוא ביצע את טיסת הבכורה שלו ביוני 2017.

## התאונה
הטיסה המריאה מנמל התעופה הבינלאומי שרמטייבו בדרכה לנמל התעופה מורמנסק  בשעה 18:04 זמן מקומי (15:04 UTC). המטוס הספיק לטפס לגובה של כ-10,000 רגל וניסה לחזור לנמל התעופה שרמטייבו עקב מכת ברק. צוות הטיסה ניסה לבצע נחיתת חירום בנמל התעופה כ-30 דקות לאחר ההמראה, אולם במהלך הנחיתה המטוס חרג מהמסלול ועלה באש לאחר מכן. מבין חמשת אנשי הצוות ו-73 נוסעים, 41 אנשים דווחו כהרוגים, ביניהם גם אחד משלושת דיילי המטוס. עשרה נוספים דווחו כפצועים.

## החקירה
התאונה נחקרה על ידי ועדת התעופה הבין-מדינתית ברם אליה צורפו גם גופי החקירה של ועדת החקירות הפדרלית ומחלקת התחבורה של הסניף המוסקבאי של הוועדה. החקירה האשימה את אירופלוט בהפרת חוקי הבטיחות, מה שגרם למותם של יותר משני אנשים. על פי מסקנות ראשוניות של הוועדה ייתכן שצוות הטיסה לא פעלו על פי נוהלי הבטיחות, לאחר שנודע כי המטוס נחת במהירות של 287 קמ"ש, חריגה משמעותית מ-240 קמ"ש המוגבלים למהירות נחיתה.

ב-6 במאי 2019 הוועדה הודיעה כי היא בודקת מספר גרסאות לגבי הגורמים לתאונה, כולל כשירות לא מספקת של צוות הטיסה, משדרים ואנשי התמיכה, כשל בציוד המטוס או תנאי מזג אוויר קשים (לאחר שדווח שהמנועים ספגו שתי מכות ברק, 28 דקות לאחר ההמראה).

## תגובות
לאחר התקרית איירופלוט ביטלה ארבע טיסות שונות של מטוס הסוחוי סופרג'ט 100 שתוכננו ל-8 במאי: טיסה משרמטייבו למינסק, משרמטייבו לריגה, מרוסטוב על הדון למוסקבה וטיסה רביעית ממוסקבה לפרם. לא דווח על סיבות הביטולים, אולם לפחות בשתיים מהטיסות התגלו כשלים טכניים בניסיונות ההמראה של המטוסים.

## קישורים חיצוניים

* 
* 

## הערות שוליים

אירופלוט, 1492
אירופלוט, 1492
אירופלוט, 1492
אירופלוט, 1492
קטגוריה:2019 ברוסיה
Oh Daddy

"**Oh Daddy**" (בעברית: "**אוי, אבא**") הוא סינגל שהוקלט על ידי זמרת הרגאטון הדומיניקנית נאטי נטשה. השיר יצא לאור ב-26 באפריל 2019, על ידי חברות התקליטים סוני מיוזיק לטין ופינה רקורדס, כסינגל מתוך אלבום הבכורה שלה, *[[IlumiNATTI]]*. יציאתו של "Oh Daddy" אירעה בסמוך ליציאתו של "Obsesión", כאשר לשניהם צולמו וידאו קליפים.

השיר הגיע למקום ה-36 בארגנטינה הוט 100, וה-20 במצעד שירי הפופ הלטיניים.

## רקע וכתיבה
השיר נכתב על ידי נאטי נטשה, גבי מיוזיק, רפאל פינה, ריצ'י ואלנס ולינקולן קסטנידה. כמו כן, לשיר יצאה גרסה בשפה הספרדית, וגרסה באותה השפה, המשלבת בתוכה גם את השפה האנגלית. שתי הגרסאות נכללו באלבום הבכורה של נטשה, *IlumiNATTI*, שיצא לאור ב-15 בפברואר 2019.

בבילבורד ציינו ש"הקליפ של השיר מציג אישה מבוגרת [נטשה] אשר מספרת על האהבה הנכזבת הראשונה שלה".

## וידאו קליפ
הווידאו קליפ הנלווה שצולם לשיר הועלה לערוץ היוטיוב של נאטי נטשה ב-25 באפריל 2019. בתחילת הקליפ, ניתן לראות ילדה, ניגשת אל סבתא שלה. בהמשך, השתיים פותחות אלבום תמונות, וסבתה מספרת לה על מישהו שאהבה פעם. בכל חלק מהאלבום, היא מספרת לה על סיפור אחר שהיא חוותה כשהייתה צעירה.

נכון לספטמבר 2021, מונה הצפיות של הקליפ עומד על כ-325 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי נאטי נטשה
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי נאטי נטשה
קטגוריה:שירים על נוסטלגיה
קטגוריה:סינגלים בהוצאת פינה רקורדס
אלכסנדרוס פאפאגוס

**אלכסנדרוס פאפאגוס** (ביוונית: **Ἀλέξανδρος Παπάγος**; 9 בדצמבר 1883 - 4 באוקטובר 1955) היה פילדמרשל ופוליטיקאי יווני.

## ביוגרפיה
פאפאגוס נולד ב-9 בדצמבר 1883 באתונה, והתחנך באקדמיה הצבאית בבריסל ובבית הספר הפרשים באיפר. הוא שירת בצבא היווני, ולחם במהלך מלחמות הבלקן ומלחמת העולם הראשונה, אך בשל תמיכתו במלך קונסטנטינוס הראשון, הוא פוטר מן הצבא בשנת 1917 וחזר לשרת בו רק לאחר חזרתו של קוסטנטינוס בשנת 1920, אך שוחרר שוב מתפקידו על ידי ממשלת הרפובליקה היוונית השנייה בשנת 1923. הוא מונה למייג'ור גנרל ומפקד קורפוס בשנת 1927. כראש המטה הכללי של הצבא הוא מילא תפקיד מרכזי בהפלת הרפובליקה היוונית השנייה באוקטובר 1935, ועם שובו של המלך גאורגיוס השני והקמת הדיקטטורה של מטאקסס, הוא הפך לשר המלחמה. כבר בשנת 1934 הוא מילא תפקיד חשוב במשא ומתן בין יוון לבין מדינות אירופאיות אחרות על בריתות צבאיות.

עם פרוץ מלחמת העולם השנייה מונה פאפאגוס ב-28 באוקטובר 1940 למפקד הכוחות היווניים, ובאותו היום התקיפו האיטלקים את יוון מכיוון אלבניה. הצבא היווני לחם בעקשנות, הדף את האיטלקים וכבש כמעט שליש מאלבניה. כאשר יוון נלחמה בפעם הראשונה נגד כוחות גרמנים ממרץ 1941 פאפאגוס תמך בהחלטה אסטרטגית זו, אם כי הוא גם העריך את הסיכויים הצבאיים נגד גרמניה כנמוכים מאוד.

כשהגרמנים הגיעו לשטח היווני, תפסו את קו מטאקסס וכבשו את סלוניקי, איפשר פאפאגוס את כניעת כוחות המבצר ב-10 באפריל 1941, אך רצה להמשיך במאבק עם שאר היחידות. אך מפקדיהם באופן עצמאי סיכמו על הפסקת אש עם כוחות הציר. פאפאגוס קיבל את התנאים החדשים וחתר לנסיגה בטוחה של שאר הכוחות הבריטים. הוא עצמו דחה את ההצעה הבריטית לנסוע איתם לכרתים. ביולי 1943 נעצר פאפאגוס וגורש למחנה הריכוז דכאו. באפריל 1945 הוא היה יחד עם אסירים בולטים אחרים במחנה הריכוז דכאו שהובלו לנידרדורף (דרום טירול), שם שוחררו האסירים על ידי חיילי הוורמאכט, לאחר ששומרי האס אס עזבו. לאחר מכן הוא נלחם שוב כמפקד העליון במלחמת האזרחים ביוון עם תמיכה אמריקנית משמעותית, נגד הפרטיזנים הקומוניסטים. המלחמה הסתיימה בשנת 1949 עם התבוסה הסופית של הקומוניסטים, ופאפאגוס מונה לפילדמרשל הראשון של יוון.

בשנת 1951, לאחר התכתשות עם המלך, הוא התפטר כדי להקים מפלגה שמרנית חדשה, "האיחוד היווני" (Ελληνικός), אשר זכתה בבחירות 1952 ברוב גדול. הוא היה ראש ממשלת יוון מ-19 בנובמבר 1952 עד מותו ב-4 באוקטובר 1955. בשנת שלטונו נפלה תוכנית שיקום מקיפה, ובשנת 1953 בוצעה הרפורמה במטבע. במדיניות החוץ, למרות ברית משולשת שנחתמה בשנת 1954 עם יוגוסלביה וטורקיה, הסכסוך בקפריסין הביא להרעת היחסים עם טורקיה.

## קישורים חיצוניים

* 
* 

קטגוריה:יוון: העת החדשה
קטגוריה:ראשי ממשלת יוון
קטגוריה:פוליטיקאים יוונים
קטגוריה:גנרלים יוונים
קטגוריה:אנשי צבא יוונים במלחמת העולם הראשונה
קטגוריה:מלחמת הבלקן הראשונה: אישים
קטגוריה:מפקדים במסדר האימפריה הבריטית
קטגוריה:קצינים גדולים בלגיון הכבוד
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:מעוטרי צלב המלחמה
קטגוריה:מעוטרי אות לגיון ההצטיינות
קטגוריה:ילידי 1883
קטגוריה:יוונים שנפטרו ב-1955
Obsesión

"**Obsesión**" (בעברית: "**אובססיה**") הוא סינגל שהוקלט על ידי זמרת הרגאטון הדומיניקנית נאטי נטשה. השיר יצא לאור ב-22 במרץ 2019, על ידי חברות התקליטים סוני מיוזיק לטין ופינה רקורדס, כסינגל מתוך אלבום הבכורה שלה, *[[IlumiNATTI]]*.

## רקע וכתיבה
השיר נכתב על ידי נאטי נטשה, גבי מיוזיק, רפאל פינה, וישראל דומינגו רודריגז. כמו כן, השיר הוא שיר בסגנון הפופ הלטיני, המשלב בתוכו גם את סגנון הרגאטון, אשר מאפיינים שירים נוספים מתוך האלבום. ב-** סקרו את השיר והקליפ שלו, תוך שכתבו שם "לפני יותר מחודש, הוציאה הזמרת נאטי נטשה את אלבום האולפן הראשון שלה *[[IlumiNATTI]]*, איתו היא מבססת את מעמדה כמי שמייצבת את ז'אנר הרגאטון. כדי להמשיך את הדרך שסללה, היא הוציאה קליפ נלווה לסינגל החדש שלה".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-7 מיליון השמעות.

## וידאו קליפ
הווידאו קליפ הנלווה שצולם לשיר הועלה לערוץ היוטיוב של נאטי נטשה ב-22 במרץ 2019. בתחילת הקליפ, ניתן לראות את נטשה, כשהיא עומדת על שטיח אדום, ומאות צלמים מצלמים אותה. בהמשך, ניתן לראותה במספר יעדים שונים ברחבי העולם. הקונספט של הקליפ עוסק בעיקר באובססיה של אנשים כלפי נטשה.

נכון ליוני 2020, מונה הצפיות של הקליפ עומד על כ-35 מיליון צפיות.

## היסטוריית יציאות לאור

## קישורים חיצוניים

## הערות שוליים

קטגוריה:שירי נאטי נטשה
קטגוריה:שירים בספרדית
קטגוריה:שירים שנכתבו על ידי נאטי נטשה
קטגוריה:שירי לפידים
קטגוריה:סינגלים בהוצאת סוני מיוזיק לטין
קטגוריה:סינגלים בהוצאת פינה רקורדס
ספריית מחניים

**ספריית מחניים** היא הוצאת ספרים הידועה בעיקר בסדרת ספרונים לילדים בשם "מסיפורי צדיקים" ובה 120 סיפורי צדיקים.

## היסטוריה
החברה הוקמה בשנות השבעים, על ידי גרשון ופנינה בורקיס, חסידי חב"ד מלוד, בעקבות המחסור שהיה אז בספרי קריאה חרדיים לילדים.

הסדרה יצאה לאור בברכתו של הרבי מלובביץ', שהיה מעורב בפרטי ההוצאה. הוא הורה ללמוד מאנשי המקצוע את מלאכת הוצאת ספרים לילדים. עוד הורה להתאים את התכנים לתוכנית הלימודים החדשה של משרד החינוך, שהוביל אז שר החינוך זבולון המר בממשלתו של מנחם בגין. בהוראתו הספרונים הופצו גם בארצות הברית.

הסדרה יצאה לאור בתחילה תחת מוסדות חב"ד קריית גת, ואחר כך באופן עצמאי.

סדרת מסיפורי צדיקים מכילה סיפורי צדיקים היסטוריים ממקורות שונים, שנערכו בידי פנינה בורקיס ובלה גולומבוביץ. הספרונים מעוטרים בציורים, ברובם מאת חיים הנריק הכטקופף. בראש כל סיפור נכתב: "הערה: מטרת הציורים להמחיש את הסיפור לילד ואין כל כונה לתאר את דמות הצדיק".

הסדרה מונה 120 סיפורים, בפורמטים שונים (מס' סיפורים בכריכה קשה, סיפורים בודדים בכריכה רכה, עיטוף בלמינציה ובניילון) חלקם תורגמו ל-9 שפות, בהן: אנגלית, ספרדית, צרפתית, רוסית, יידיש ועוד.

עם השנים הספרים נעשו נכסי צאן ברזל במגזר החרדי, גם כיום, על אף סגנונם המעט המיושן.

### סרטים בהשפעת הסדרה
יהודה גרובייס נשוי למלכה (מלי), ביתה של ברכה קנובלוביץ' - אחת מכותבות סדרת "מסיפורי צדיקים". בעקבות היכרותו עם הסדרה, יצר סרטי קולנוע חרדי המבוססים על חלק מספרי הסדרה: כוחם של תהילים (מבוסס על הסיפור "בזכות אמירת תהילים"), "הדב המרקד", "הדרך לתורה", "צדקה תציל ממוות" (מבוסס על הסיפור "החתונה שהצילה"), "פדיון שבויים" (מבוסס על הספר "המחרוזת"), "דמא בן נתינה" (מבוסס על הספר "כיבוד אב"), ו"ניצוץ באפילה" (מבוסס על הסיפור "נרות באפילה")

## מסיפורי צדיקים

## סדרות נוספות
בשנת ה'תשפ"א החלה ההוצאה להוציא לאור סדרות חדשות.

### מעשי חכמים

# סבלונותו של הלל
# אשת הלל הזקן
# בזכות אהבת תורה
# הלל ושלשת הגרים
# נחום איש גמזו

### בראי היהדות

# יהונתן במושב

### ספורי התנ"ך

# שמואל הנביא
# המלך שאול
# תבת נח
# משה בתיבה
# משה בתיבה לקטנטנים

## קישורים חיצוניים

* 
* מנדי זילברשטרום, 'מחניים': 120 ספרונים, 9 שפות, 2 אנשים ורבי אחד • מרתק אתר col
* הסיפור של הוצאת "מחניים", גרשון בורקיס בריאיון לתוכנית 'המפגש שלי' jem, באתר חב"ד אורג
* צבי סופר, 'איש הלגו' רדף אחר זיכרון העבר. ואז הוא מצא, אתר col, סיוון תש"ף

## הערות שוליים

קטגוריה:סדרות ספרים בעברית
קטגוריה:ספרות חרדית
קטגוריה:ספרות ילדים ונוער בישראל
אופטיקה הלפרין

**אופטיקה הלפרין** היא רשת האופטיקה הגדולה בישראל והרשת הקמעונאית הגדולה בישראל הפועלת ללא זכיינים. הרשת מונה מעל ל-140 סניפים ומעסיקה כ-600 עובדים.

## פעילות
בשנת 1988 הקים הרב רפאל הלפרין את החברה. עם מותו בשנת 2011, עבר לנהל את הרשת בנו יעקב, השותף בבעלות עליה עם אחיו ואחיותיו: משה, שמואל, חיה, דוד, אתי ויהודה. חזונה של החברה, כפי שפורסם באתר הרשמי שלה, הוא .

הרשת מעסיקה כ-600 עובדים ב-140 סניפים. בין היתר היא מעסיקה אופטומטריסטים, אופטיקאים, מנהלי חנויות, מוכרנים ואנשי שירות ומטה.

מיום הקמתה הרשת מסתמכת על חנויות רחוב. ב-2014 נכנסה לראשונה לקניונים וב-2016 התרחבה משמעותית כאשר פתחה בשלושה חודשים סניפים ב-12 קניונים, בהשקעה כוללת של 7.3 מיליון שקל.

ב-2011 הגישה אופטיקה הלפרין תביעה נגד היבואנית הרשמית בישראל של מותג עדשות הראייה הגרמני צייס, לוכסויז'ן לאחר שלוכסויז'ן לטענת אופטיקה הלפרין הפיצה טענות שקריות במדיה על עדשות המולטיפוקל של צייס, המשווקת ברשת. במסגרת הפרסומים, נכתב על עדשות אלה כי הן מזויפות ומשווקות ללא רישיון. ונפסקו לאופטיקה הלפרין פיצויים בסך של כ-84 אלף שקל.

ב-2012 תבעה אופטיקה הלפרין את חברת המשקפיים לוקסוטיקה בטענה שחתמה עם לוקסוטיקה על בלעדיות לשיווק משקפיים אופטיים של רייבאן, כשלאחר שמונה חודשים בוטלה הבלעדיות. בינואר 2020 המחוזי קבע כי החברה האיטלקית הפרה את ההסכם וקבע כי תפצה את אופטיקה הלפרין ב-7 מיליון שקל. בערעור שהגישה לוקסוטיקה לבית המשפט העליון, התקבל הערעור חלקית והפיצוי הופחת מ־7 מיליון שקל ל־3.8 מיליון שקל.

במאי 2017 פורסם כי מנכ"ל החברה יעקב הלפרין מחפש רוכשים לחברה על פי שווי שוק של 200 מיליון שקל. לשם כך נעזר בפירמת ראיית החשבון ארנסט אנד יאנג. הלפרין הכחיש את המיוחס לו.

בשנת 2022 ולאחר שלא נמצא מחליף חיצוני למנכ"ל החברה מונתה חיה הלפרין אז המשנה למנכ"ל כמנכ"לית החברה, זאת לאחר שאחיה יעקב הלפרין שימש כמנכ"ל כ-30 שנים ברשת.

## מוצרים
הרשת משווקת משקפי ראייה, משקפי שמש עדשות מגע ועדשות מולטיפוקל, תמיסות וחומרים לעדשות ומשקפי שמש של מותגים זרים ידועים. לחברה גם זכיינות בעבור חלק ממותגי המשקפיים אותן היא משווקת. בין מוצרי הרשת נמצאים המותגים: מייקל קורס, דיור, טומי הילפיגר, GUESS, הוגו בוס, ריי באן, דולצ'ה וגבאנה, ארמאני, פראדה ומארק ג'ייקובס. החברה משקיעה גם בטכנולוגיות מתקדמות כמו בעדשות ASHAI שמתוצרת יפן ועדשות מולטיפוקל ASAHI X-REALITY המיוצרות בהתאמה אישית.

במהלך שנות פעילותה גם הרחיבה את פעילותה לתחומים רפואיים ופארא-רפואיים.

## קישורים חיצוניים
* 

## הערות שוליים

קטגוריה:רשתות שיווק בישראל
קטגוריה:רפאל הלפרין
קטגוריה:ישראל: חברות שהוקמו ב-1988
צ'רי QQme

**צ'רי QQme** (באנגלית: **Chery QQme**) היא מכונית סופרמיני המוגדרת כמכונית עירונית, וקומפקטית מתוצרת יצרנית הרכב הסינית **[[צ'רי (יצרנית רכב)|צ'רי]]** (שם מלא: "Chery Automobile Co., Ltd", בסינית: **奇瑞汽车股份有限公司**) אשר יוצרה בין השנים 2009–2011.

## צ'רי QQme

* דגם "צ'רי QQme" הוצג לראשונה בתערוכת המכוניות הבינלאומית בשאנגחאי בשנת 2009.
* יוצרו 1,826 יחידות (1,350 יחידות בשנת 2009, 374 יחידות בשנת 2010).
* 3 דלתות - האצ'בק.
* 5 נוסעים.
* מנוע קדמי.
* מנוע בנזין.
* קיבולת מכל דלק - 43 ליטר.
* צמיגים: 175 / 60 R14.
* צמיג רזרבי - גודל מלא.
* 5 רמות גימור.
* אחריות יצרן: 4 שנים / 120,000 ק"מ.
* מחיר היחידה נע בין 55,000-69,000 רנמינבי (בסין).

### דגמים
ממוזער|310px|"צ'רי QQme"

* "Chery WOW".
* "Chery QQ Sport".
* "Chery S16".

## ראו גם
* צ'רי אריזו 3
* צ'רי Q21

## קישורים חיצוניים

* 
* 
* אתר היצרן (chery.cn)

## הערות שוליים

קטגוריה:מכוניות סופרמיני
קטגוריה:דגמי מכוניות שהושקו ב-2009
קטגוריה:כלי רכב המיוצרים בסין
QQme
Wikiwand

**Wikiwand** הוא ממשק תוכנה קנייני אשר פותח לצורך צפייה בערכי ויקיפדיה בקלות רבה יותר. התוכנה זמינה עבור מספר דפדפני אינטרנט פופולריים כתוסף חינמי, או כאפליקציה למכשירים ניידים.

## היסטוריה
חברת Wikiwand (שנקראה במקור WikiWand) נוסדה ב-2013 על ידי ליאור גרוסמן ואילן לוין. הממשק, אשר הושק באופן רשמי באוגוסט 2014, כולל תפריט סרגל צד, סרגל ניווט, קישורים מותאמים אישית לשפות אחרות, טיפוגרפיה חדשה וגישה לתצוגות מקדימות של ערכים מקושרים. תוכן העניינים מוצג תמיד בצדו השמאלי של המסך, או בצידו הימני כאשר משתמשים בממשק העברי.

לדברי גרוסמן, "עבורנו זה לא היה הגיוני שהאתר החמישי הפופולרי ביותר בעולם, אשר נמצא בשימוש על ידי חצי מיליארד אנשים, מכיל ממשק אשר לא עודכן למעלה מעשור. מצאנו את ממשק ויקיפדיה עמוס, קשה לקריאה (שטחים גדולים של טקסט קטן), קשה לניווט, ושימושיות לוקה בחסר."

## זמינות
הממשק זמין בתור תוסף עבור דפדפני גוגל כרום, ספארי ופיירפוקס וכן דרך האתר הרשמי של Wikiwand. במרץ 2015, חברת Wikiwand השיקה יישום iOS עבור מכשירי אייפון ואייפד. יישום אנדרואיד נמצא כעת בפיתוח.

## מודל עסקי
ב-2014, חברת Wikiwand הצליחה לגייס כ-600 אלף דולרים ובכך יכלה להמשיך בפיתוח התוכנה. היא הצהירה כי בכוונתה לגייס הכנסות באמצעות פרסום ולתרום כ-30 אחוזים מרווחיה לקרן ויקימדיה.

## קישורים חיצוניים

* 

## הערות שוליים

קטגוריה:אנציקלופדיית ויקיפדיה
קטגוריה:תוכנות שהושקו ב-2014
סנטאישטוואן

**סנטאישטוואן** (בהונגרית: **Szentistván**) הוא כפר במחוז בורשוד-אבאוי-זמפלן שבצפון מזרח הונגריה. אוכלוסיית סנטאישטוואן קטנה משמעותית מ-2,842 תושבים בשנת 1990 עד 2,357 תושבים בשנת 2018 (ירידה של 485 תושבים).

בסנטאישטוואן חיו מעט יהודים.

## קישורים חיצוניים

*  
* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
דלק מטוסים

ממוזער|משאית מתדלקת מטוס נוסעים בדלק סילוני Jet-1A שהיא שואבת היישר מצנרת תת-קרקעית.
**דלק מטוסים** או **דלק תעופתי** הוא דלק מבוסס על נפט המיועד לשימוש מנועים תעופתיים. דלק תעופתי ניחן ברמת זיקוק גבוהה יותר ומספק מתקף סגולי גדול וטמפרטורת הצתה גבוהה, יחסית לסוגי דלק לשימושים פחות קריטיים, כגון דלקי רכבים וגנרטורים. דלק תעופתי כולל לרוב תוספים המקטינים סיכונים להתקרחות והתלקחות ספונטנית, בנוסף לתכונות נוספות. מרבית דלקי המטוסים המזוקקים לצרכים תעופתיים הם מסוג דלק סילוני (בראשי תיבות: **דס"ל**) המבוססים על קרוסין נטול עופרת שמשמשים את מנועי הסילון והדיזל. דלק למטוסי בוכנה סטנדרטיים המשתמשים במצתים נקרא אווגס (באנגלית: AvGas) הם לרוב מסוג בנזין.

## דלק סילוני
מרבית הדלק בשימוש תעופתי הוא מסוג דלק סילוני בשני סוגים עיקריים: **Jet A-1** (שמכונה לרוב: **Jet A**) שהוא תערובת קרוסין נטולת עופרת, ו-**Jet B** שהוא תערובת קרוסין ונפטא. ה-Jet A הוא הנפוץ כיום ומשמש את מרבית מטוסי הנוסעים הסילוניים והמטוסים הכוללים מנועי דיזל.

### דלק צבאי
צבא ארצות הברית פיתח שורה של סוגי דלק סילוניים לצרכיו, דוגמת הJP-4, JP-7 וה-JP-8. ה-**JP-8** הוא הסטנדרטי להיום ומשמש כדלק המרכזי במרבית הצבאות המערביים, למטוסים וכן לכלי רכב קרקעיים מונעי דיזל.

## דלקי בנזין
ממוזער|דגימה של דלק 100LL שנלקחה בבקבוק. הצבע הכחול משמש לזיהוי הדלק בכדי להקטין את הסיכוי לתדלוק בדלק לא מתאים.
דלקי בנזין משמשים למנועי בוכנה המשתמשים במצתים. דלק הבנזין הנפוץ בתעופה הוא ה-100LL (Low-Lead -מופחת עופרת) ומכונה גם 100-כחול (בשל צבע הדלק שנצבע בשביל להבדילו מדלק רגיל). דלק זה נבדל מדלקי כלי רכב רגילים לא רק בשיעור האוקטן הגבוה - 100, אלא גם בתוספים המשפרים יכולת אחסנה בטוחה בתנאים קיצוניים.

## סוגי דלק נוספים
ענף התעופה מייצר זיהום סביבתי מפליטות מנועי מטוסים, בעיקר פחמן דו-חמצני, שמשוחרר לאוויר בגובה רב.

משרד המדען הראשי בישראל הוציא קול קורא להקמת מרכז ידע בתחומי דלק תעופה בר קיימא, שיעסוק בטכנולוגיות מתקדמות.

### דלק ביולוגי

סוגי דלק ביולוגיים משתמשים בשיטת המרת ביומסה לנוזל ליצירת דלק הזהה בתכונותיו לדלק תעופתי רגיל ויתרונם הוא בזה שהם לא מזהמים ואין צורך בהתאמת מטוסים קיימים לשימושם. סוגי דלק אלה לא נפוצים בתעופה בגלל סיבות כלכליות ופוליטיות אך גם מפני שסוגי דלק אלה יקרים ליצור מדלק תעופתי סטנדרטי.

### דלק גזי
מטוסי טורבו-מניפה מסוימים יכולים להיות מוסבים לשימוש בדלקי גז טבעי דחוס ונוזלי, אך המתקף הסגולי הנמוך יחסית שלהם מונע מהם שימוש נרחב.

### דלק ירוק לתעופה – (SAF (Sustainable Aviation Fuel
אחת החלופות לדלק סילוני הוא דלק ירוק, דלק בר קיימא. זהו דלק שמייצר זיהום קטן יותר מדלק רגיל, וכמו הדלק הביולוגי, גם לגביו אין צורך בהתאמת מטוסים קיימים לשימוש בו. הדלק מיוצר משמנים ממוחזרים, בכלל זה שמן ושומן ששימשו לבישול.

עד עתה הותר השימוש ב-SAF כאחוז מסוים מתערובת הכוללת גם דלק סילוני רגיל (30– 50אחוז). חברות נוספות, המשתמשות בתערובות כאלו הן: אל על, חברת התעופה האמירטית, איתיחאד איירווייז, איירבוס, בריסל איירליינס, אמזון אייר.

טיסה טרנס-אטלנטית ראשונה, על טהרת הדלק הירוק (SAF) צפויה בסוף שנת 2023, מלונדון לניו יורק במטוס בואינג 787 של חברת וירג'ין אטלנטיק. לדברי מנכ"ל החברה (שי וייס) זהו ניסוי, שתוצאותיו יאיצו את השימוש בדלק SAF בענף התעופה, כשהשאיפה היא להגיע לאפס מזהמים עד שנת 2050.

## ראו גם
* דלק ביולוגי
* סולר

## קישורים חיצוניים

## הערות שוליים

קטגוריה:דלק
קטגוריה:תעופה
קטגוריה:מוצרי נפט
טיבולדרוץ

**טיבולדרוץ** (בהונגרית: **Tibolddaróc**) הוא כפר במחוז בורשוד-אבאוי-זמפלן שבצפון מזרח הונגריה. אוכלוסיית טיבולדרוץ קטנה משמעותית מ-1,648 תושבים בשנת 1990 עד 1,308 תושבים בשנת 2018 (ירידה של כ-20%).

בטיבולדרוץ חיה קהילה יהודית ובמקום קיים בית קברות יהודי. 

## קישורים חיצוניים

*  
* נתוני הכפר באתר הלמ"ס ההונגרי
* 

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
קטגוריה:קהילות יהודיות שהושמדו בשואה
פורמולה 1 עונת 1967

**עונת 1967** הייתה העונה ה-18 של אליפות הפורמולה 1, שאורגנה על ידי הפדרציה הבינלאומית לרכב (FIA). דני האלם מניו זילנד זכה באליפות הנהגים, וקבוצת ברבהאם זכתה באליפות היצרנים בפעם השנייה ברציפות.

## המרוצים בעונה

## דירוג האליפות
### שיטת הניקוד
הנקודות בכל מרוץ הוענקו לנהגים שסיימו באחד מששת המקומות הראשונים. בחישוב נקודות האליפות הובאו בחשבון 6 התוצאות הטובות ביותר בלבד. הנקודות המופיעות בסוגריים כוללות את סך הנקודות שהושגו בעונה.

### דירוג הנהגים
הטבלה כוללת רק נהגים שצברו נקודות במהלך העונה

### דירוג היצרנים
הטבלה כוללת רק יצרנים שצברו נקודות במהלך העונה. התוצאות המודגשות הן התוצאות שנחשבו לחישוב הניקוד באליפות.

## קישורים חיצוניים

* תוצאות מרוצי העונה באתר Formula1.com.
* סיכום העונה באתר MotorSport Magazine.

קטגוריה:עונות בפורמולה 1
קטגוריה:1967 בספורט
טיסבאבולנה

**טיסבאבולנה** (בהונגרית: **Tiszabábolna**) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית טיסבאבולנה קטנה משמעותית בעשרות השנים האחרונות, מ-630 תושבים בשנת 1990 עד 332 תושבים בשנת 2018 (ירידה של כ-47%).

בטיסבאבולנה חיה קהילה יהודית ובמקום היו בתי קברות יהודיים שאבדו. 

## קישורים חיצוניים

*  
* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
צ'רי אריזו M7

**צ'רי אריזו M7** (באנגלית: **Chery Arrizo M7**) הוא מיניוואן המוגדר קומפקטי מתוצרת יצרנית הרכב הסינית צ'רי (שם מלא: "Chery Automobile Co., Ltd", בסינית: **奇瑞汽车股份有限公司**) אשר  מיוצר משנת 2015 ועד היום.

## "צ'רי אריזו M7"

* דגם "צ'רי אריזו M7" הוצג לראשונה בתערוכת המכוניות הבינלאומית בשאנגחאי בשנת 2015.
* 5 דלתות.
* 7 נוסעים.
* מנוע קדמי.
* מנוע בנזין.
* סוג הנעה: הנעה קדמית.
* קיבולת מכל דלק - 62 ליטר.
* מחיר היחידה נע בין 88,900-107,900 רנמינבי (שנת 2015, בסין).
### דגמים
* "1.8" - דגם המיוצר ב-3 רמות גימור, (RM46,500, RM51,700, RM56,400), מחיר היחידה 96,900 - 88,900 רנמינבי. 
* "2.0 CVT" (דגם המיוצר ב-2 רמות גימור, (RM58,100, RM62,800)  מחיר היחידה 99,990-107,900 רנמינבי.

## תמונות

קובץ:Chery Arrizo M7 2 China 2016-04-05.jpg | דגם "צ'רי אריזו M7"
קובץ:Chery Arrizo M7 China 2016-04-05.jpg | דגם "צ'רי אריזו M7" 
קובץ:2016 Chery Arrizo M7 rear 8.2.18.jpg | דגם "צ'רי אריזו M7" 


## ראו גם
* צ'רי QQ6
* צ'רי טיגו 5x
* צ'רי V5
* צ'רי אריזו 3
* צ'רי אריזו GX

## קישורים חיצוניים

* 

## הערות שוליים

קטגוריה:מיניוואנים
קטגוריה:דגמי מכוניות שהושקו ב-2015
קטגוריה:כלי רכב המיוצרים בסין
קטגוריה:כלי רכב המורכבים במלזיה
אריזו M7
יוסי לז'ה

**יוסף (יוסי) לז'ה** (30 בדצמבר 1948 – 8 באוקטובר 2024) היה כדורסלן ישראלי. גובהו היה 2.02 מטר, והוא שיחק בעמדת הפורוורד, בין היתר במכבי תל אביב בשנות ה-60 וה-70. זכה ב-8 אליפויות ו-5 גביעי מדינה. כן שיחק בנבחרת ישראל.

## ביוגרפיה
לז'ה החל את דרכו בקבוצת הנוער של מכבי תל אביב. לקראת עונת 1966/1967 העלה המאמן יהושע רוזין את לז'ה לקבוצת הבוגרים. באותה עונה זכתה הקבוצה באליפות ה-9 בתולדותיה במאזן 2–24. לז'ה הצעיר השתתף במשחק ליגה אחד.

בעונה הבאה, 1967/1968, השתתף לז'ה במשחק הראשון אי פעם מול ריאל מדריד. במשחק הראשון הפסידה הקבוצה במדריד ב-10 הפרש ולז'ה נתן משחק שהוגדר לאחר מכן כמשחק חייו במשחק השני הפסידה מכבי ב-8 הפרש והודחה בסיכום. בזירה המקומית, זכתה מכבי תל אביב באליפות המדינה ה-10 בתולדותיה, עם מאזן של 1–25. האליפות הושגה לאחר ניצחון במשחק העונה על הפועל תל אביב ביד אליהו, 2 מחזורים לסיום העונה, בתוצאה 76:65, כאשר ערב המשחק היה הפער בין הקבוצות נקודה בלבד. לז'ה השתתף ב-4 משחקים וקלע בממוצע של 5 נקודות למשחק.

עונת 1968/1969 הייתה העונה היחידה בה לז'ה לא זכה באליפות במדי מכבי תל אביב. הפועל תל אביב אשר הציגה באותה עונה חמישית יהודים אמריקאים (שכללה בין היתר את מרק טורנשיין ובארי ליבוביץ') זכתה בדאבל - אליפות, עם יתרון של שלוש נקודות בטבלה לפני מכבי תל אביב; וגביע המדינה, לאחר שהפועל הביסה בגמר הגביע את מכבי תל אביב 70:88. לז'ה השתתף ב-14 משחקים וקלע בממוצע של 6.4 נקודות במשחק.

בהמשך שיחק לז'ה בעוד 6 עונות במכבי תל אביב כאשר הוא שותף לזכייה ב-6 אליפויות וארבעה גביעי מדינה. עונת השיא שלו הייתה עונת 1971/1972 כאשר קלע בממוצע של 11.4 נקודות למשחק. כן במדי נבחרת ישראל השתתף לז'ה באליפות אירופה בכדורסל 1971, ובטורניר הקדם אולימפי 1972. כן בשנת 1969 שיחק לז'ה במדי נבחרת ישראל במכביה השמינית, ובשנת 1970 שיחק לז'ה במדי נבחרת צה"ל.

בעונת 1975/1976 עבר לז'ה למכבי רמת גן, שם שיחק 2 עונות, והיה כוכב הקבוצה כאשר קלע בממוצעים של 14.5 ו-17.1. בעונת 1977/1978 עבר למכבי דרום תל אביב, שיחק שם שתי עונות ובסיומן נשרה הקבוצה לליגה השנייה ולז'ה פרש מכדורסל.

סך הכל שיחק לז'ה 13 עונות בליגה הבכירה בהן רשם 208 משחקי ליגה וקלע 2,331 נקודות, והוא מדורג במקום ה-39 בקלעי מכבי תל אביב בכל הזמנים. במדי מכבי תל אביב היה שותף לז'ה ל-8 אליפויות ו-5 גביעי מדינה. במדי נבחרת ישראל רשם לז'ה 32 הופעות.

לאחר פרישתו, עבד כמנהל מפעל לעיבוד בשר.

## קישורים חיצוניים

* יוסי לז'ה, קלעי כל הזמנים באתר מנהלת הליגה
* כרטיס שחקן, אתר מכבי תל אביב

## הערות שוליים

קטגוריה:כדורסלני נבחרת ישראל
קטגוריה:כדורסלני מכבי תל אביב
קטגוריה:כדורסלני מכבי עירוני רמת גן
קטגוריה:ישראלים ילידי רומניה
קטגוריה:אישים הקבורים בבית הקברות ירקון
קטגוריה:ישראלים שנולדו ב-1948
קטגוריה:ישראלים שנפטרו ב-2024
צ'רי טיגו 5x

**צ'רי טיגו 5x** (באנגלית: **Chery Tiggo 5x**) הוא קרוסאובר המוגדר קומפקטי מתוצרת יצרנית הרכב הסינית **[[צ'רי (יצרנית רכב)|צ'רי]]** (שם מלא: "Chery Automobile Co., Ltd", בסינית: **奇瑞汽车股份有限公司**) אשר  מיוצר משנת 2017 ועד היום בסין וברזיל (הרכבה על ידי יצרנית הרכב הברזילאית "Grupo Caoa" ).

## "Chery Tiggo 5x"

* 5 דלתות הצ'בק.
* מנוע קדמי.
* מנועי בנזין.
* סוג הנעה: הנעה קדמית 4x2.
* תאוצה בין 0-100 קמ"ש היא 11.3 שניות (דגם מנוע 2.0 ליטר).
* תאוצה בין 0-100 קמ"ש היא 9.7 שניות (דגם מנוע 1.5 ליטר, מגדש טורבו).

## תמונות

קובץ:Chery Tiggo 5x front view.jpg | "צ'רי טיגו 5x" 
קובץ:Chery Tiggo 5X rear.jpg | "צ'רי טיגו 5x"  
קובץ:Chery Tiggo 5x 001.jpg | "צ'רי טיגו 5x" 
קובץ:Chery Tiggo 5x rear view.jpg | "צ'רי טיגו 5x" 
קובץ:Chery Tiggo 5X, IAA 2017, Frankfurt (1Y7A3390).jpg | "צ'רי טיגו 5x", שנת 2017 
קובץ:Chery Tiggo4 2.0 GL 2019 (31367490697).jpg | "צ'רי טיגו 5x" 
קובץ:Chery Tiggo 5X 002 China 2018-03-12.jpg | "צ'רי טיגו 5x" 


## ראו גם
* צ'רי A5
* צ'רי E5
* צ'רי A11
* צ'רי V5  
* צ'רי A15
* צ'רי QQ6

## קישורים חיצוניים

* 
* אתר היצרן (chery.cn/vehicles/tiggo5x)

## הערות שוליים

קטגוריה:קרוסאובר
קטגוריה:דגמי מכוניות שהושקו ב-2017
טיגו 5x
קטגוריה:כלי רכב המיוצרים בסין
קטגוריה:כלי רכב המורכבים בברזיל